Kuigi viimasel ajal pole Eesti Moskvas asuva Eesti vabariigi presidendi ametitunnuse tagasisaamise asjus Venemaa poole pöördunud, ei ole tagastamise mõttest loobutud, vahendab Delfi tänast Õhtulehte.    Välisministeeriumi pressisekretäri Helen Ritsi sõnul on Eesti mitu korda tõstnud presidendi ametitunnuse tagastamise küsimuse ja nõudnud seda Vene Föderatsioonilt, kirjutab Õhtuleht.    Hoolimata sellest, et Eesti on selgelt esitanud oma nõudmise ja ka mitu Vene Föderatsiooni kõrget võimuesindajat on kinnitanud, et presidendi ametitunnuse Eestile tagastamisel pole takistusi, on see siiani Moskva Kremli Relvapalatis. "Siiski ei ole keti tagastamise nõudest loobutud," kinnitas välisministeeriumi pressisekretär Helen  Rits.